title: Ανάπτυξη και εφαρμογή αποκεντρωμένων φωτοβολταϊκών συστημάτων ενσωματωμένων σε κτήρια
title: Development and application of decentralized photovoltaic systems integrated in buildings
titleType: AlternativeTitle
Creators: name: Παπαγεωργόπουλος, Ευθύμιος
Publisher: name: Πανεπιστήμιο Δυτικής Αττικής
Year: 2022
Subjects: Ενεργειακές ανάγκες
Ελλάδα
Φωτοβολταϊκό φαινόμενο
Αυτοπαραγωγή (Net Metering)
Σύνθεση φωτοβολταϊκών συστημάτων
Μελέτη εγκατάστασης
Οικονομική ανάλυση
Φωτοβολταϊκά πάρκα

description: Ο προσδιορισμός του κυρίου θέματος είναι η ανάπτυξη και η εφαρμογή των φωτοβολταϊκών συστημάτων, ενσωματωμένων σε κτήρια. Το συγκεκριμένο θέμα είναι σημαντικό στις μέρες μας διότι ζούμε σε εποχή οικονομικής κρίσης και κλιματικής αλλαγής, με αποτέλεσμα να υπάρχει επιτακτική ανάγκη εγκατάστασης τέτοιων συστημάτων. Κατά την διάρκεια της μελέτης μου λόγω της ενεργειακής κρίσης του 2022 το θέμα της διπλωματικής μου αποτέλεσε ένα εξαιρετικά πολυσυζητημένο αντικείμενο. Ο σκοπός της ερευνάς ήταν η εξερεύνηση σε έναν νέο τρόπο παραγωγής ενέργειας, των φωτοβολταϊκών συστημάτων, ο οποίος σύμφωνα με μελέτες, είναι πιο αποδοτικός σε σχέση με άλλα είδη παραγωγής βιώσιμης ενέργειας.Με βάση τα παραπάνω, η έρευνα αυτή στοχεύει στο να συγκρίνει τα φωτοβολταϊκά συστήματα με άλλες πηγές ενέργειας και να αποδείξει ότι η συγκεκριμένη πηγή ενέργειας είναι πιο επωφελής και οικονομική. Ακόμη θα παρατεθούν οι τρόποι εγκατάστασης αυτών των συστημάτων, καθώς και περισσότερες πληροφορίες για αυτά όπως οι οικονομικές ανάγκες εγκατάστασης των φωτοβολταϊκών πάρκων, οι εφαρμογές και τα χαρακτηριστικά των φωτοβολταϊκών καθώς και για το φωτοβολταϊκά φαινόμενο. Ως μεθοδολογία ακολουθήθηκε βιβλιογραφική έρευνα, σύγκριση και αντιπαράθεση. Συγκεκριμένα, έγινε έρευνα μέσω προηγούμενων διπλωματικών εργασιών πάνω στο συγκεκριμένο θέμα, από τις οποίες εμπλουτίστηκε η μελέτη, προσθέτοντας δε και στοιχεία από αρκετές άλλες επιστημονικές μελέτες και δημοσιευμένα άρθρα. Συλλέχθηκαν στοιχεία από την εταιρεία HELAPCO, τα οποία αφορούν τις διαθέσιμες θέσεις εργασίας της συγκεκριμένης εταιρείας, καθώς και τα στατιστικά στοιχεία αγοράς φωτοβολταϊκών συστημάτων στην Ελλάδα από το 2010 έως το 2020 μέσω μια σειράς από πίνακες και σχεδιαγράμματα, παρουσιάζοντάς τα με ακρίβεια. Με βάση τα εμπειρικά ευρήματα και την οικονομική ανάλυση εγκατάστασης ενός φωτοβολταϊκού συστήματος, η έρευνα καταλήγει στο συμπέρασμα, ότι ενώ για να εγκατασταθεί ένα τέτοιο σύστημα είναι χρονοβόρο και κοστοβόρο, σε βάθος χρόνου θα μπορέσει να αποσβέσει όλο αυτό το κόστος, αλλά και θα αποφέρει να κέρδος στον ιδιοκτήτη του αλλά και στο περιβάλλον. Στη βάση των στοιχείων και των πληροφοριών, οι οποίες αναφέρθηκαν στην εργασία αυτή, σε ό,τι αφορά τα φωτοβολταϊκά καταλήγουμε στο συμπέρασμα ότι τα φωτοβολταϊκά και γενικά οι ανανεώσιμες πηγές ενέργειας χρησιμοποιούνται τα τελευταία χρόνια πάρα πολύ τόσο σε κατοικίες όσο και σε επαγγελματικούς χώρους. Ακόμη τα φωτοβολταϊκά προσφέρουν πάρα πολύ ως προς την κατασκευή τους γιατί είναι εύκολη αυτή η διαδικασία και έχουν θετικό πρόσημο ως προς την αγορά και χρήση διότι το κόστος τους δεν είναι υπερβολικό και η χρήση τους είναι εύκολη και κατανοητή. Είναι φιλικά προς το περιβάλλον, διότι κατά την εγκατάστασή τους δεν δημιουργούν πρόβλημα ούτε επηρεάζουν το μικροκλίμα και ευνοούν το περιβάλλον. Επίσης ως αναφορά τις εφαρμογές και τις χρήσεις τους αυτές είναι ποικίλες και ως προς την λειτουργία τους είναι αθόρυβη και τοποθετούνται εκτός κατοικημένων περιοχών χωρίς σημαντικές παρεμβάσεις.